**Cestujete autobusmi ARRIVA Liorbus? Zapojte sa do prieskumu spokojnosti cestujúcich**

**Tlačová správa**

Ružomberok, 7. januára 2020 – **Všetci** **cestujúci, ktorí využívajú služby spoločností ARRIVA na Slovensku, môžu od januára do apríla vyjadriť svoj názor na kvalitu poskytovaných služieb. Dotazník prieskumu spokojnosti cestujúcich je dostupný na** [**webovej stránke spoločnosti**](http://www.arriva.sk/prieskum)**. Okrem vyjadrenia svojho názoru sa môžu cestujúci zapojiť do súťaže o 20 smartfónov Samsung.**

Spoločnosti ARRIVA na Slovensku zabezpečujú mestskú hromadnú dopravu v 19 mestách a prímestskú hromadnú dopravu až v štyroch krajoch. „*Názor našich cestujúcich na ich skúsenosti s našimi službami je pre nás veľmi dôležitý. Vďaka spätnej väzbe môžeme služby pre cestujúcich ďalej zlepšovať,*“ povedala Petra Helecz, riaditeľka pre obchod a komunikáciu spoločností ARRIVA na Slovensku. Do prieskumu spokojnosti sa môžu cestujúci zapojiť od januára do konca apríla, a to vyplnením online dotazníka. V ňom majú možnosť hodnotiť kvalitu vozového parku, dostupnosť informácií, dodržiavanie odchodov a príchodov autobusov, frekvenciu spojov, čistotu a poriadok v autobusoch, ale aj komunikáciu a správanie vodičov.

ARRIVA zároveň vyhlásila súťaž o 20 smartfónov Samsung. „*Každý respondent, ktorý vyplní dotazník, sa môže zapojiť do súťaže o smartfón. Stačí zadať svoju e-mailovú adresu a akceptovať podmienky súťaže. Koncom každého mesiaca počas trvania prieskumu, teda v štyroch kolách, vyžrebujeme z respondentov piatich výhercov, ktorí získajú smartfón Samsung. Účasť v súťaži samozrejme nie je povinná, dotazník je možné odoslať aj bez vyplnenia súťažného formulára,*“ dodala P. Helecz.

Dotazník prieskumu spokojnosti cestujúcich spoločností ARRIVA na Slovensku a informácie o súťaži sú dostupné na stránke [www.arriva.sk/prieskum](http://www.arriva.sk/prieskum).

**ARRIVA na Slovensku a vo svete**

**Tlačová správa**

*Spoločnosť ARRIVA pôsobí na Slovensku od roku 2008 a je najsilnejším súkromným hráčom v autobusovej doprave v Slovenskej republike. Aktuálne pôsobí v Nitrianskom, Košickom, Žilinskom a Trnavskom kraji, kde zabezpečuje mestskú, prímestskú, zmluvnú a komerčnú autobusovú dopravu. Od roku 2016 prevádzkuje spoločnosť prvé priame vlakové spojenie Nitry s Prahou a od roku 2017 aj službu zdieľaných bicyklov, tzv. bikesharing. ARRIVA má na Slovensku takmer 2 400 zamestnancov a prevádzkuje 1 350 autobusov. Tvorí ju päť dopravných spoločností, servisná spoločnosť a centrála.*

*ARRIVA je jedným z popredných poskytovateľov osobnej dopravy v Európe, zamestnáva vyše 53 000 ľudí a ročne prepravuje 2 miliardy cestujúcich v 14 európskych krajinách. Je súčasťou Deutsche Bahn (DB), jednej z vedúcich spoločností v oblasti osobnej a logistickej dopravy na svete a je zodpovedná za regionálne služby v oblasti osobnej dopravy DB mimo Nemecka. Prevádzkuje autobusovú, železničnú a lodnú dopravu.*

**Kontakty pre médiá:**

Andrea Krajniaková Petra Helecz

0905 203 353 0918 864 966

arriva@arthurmedia.sk press@arriva.sk